CELEX: 62013TN0643
Language: et
Date: 2013-12-03 00:00:00
Title: Kohtuasi T-643/13: 3. detsembril 2013 esitatud hagi — Rogesa versus komisjon

15.2.2014   
            
            
               ET
            
            
               Euroopa Liidu Teataja
            
            
               C 45/39
            
         3. detsembril 2013 esitatud hagi — Rogesa versus komisjon
   (Kohtuasi T-643/13)
   2014/C 45/69
   Kohtumenetluse keel: saksa
   
      Pooled
   
   
      Hageja: Rogesa Roheisengesellschaft Saar mbH (Dillingen, Saksamaa) (esindajad: advokaadid S. Altenschmidt ja P. Schütter)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 25. septembri 2013. aasta otsus (Az. GestDem nr 2013/1504);
            
         
               —
            
            
               mõista menetluse kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja järgmised väited:
   
               1.
            
            
               Vaidlusalustele dokumentidele juurdepääsu õigus ja määruse (EÜ) nr 1049/2001 (1) artikli 4 kohaste välistamise aluste puudumine
               
                           —
                        
                        
                           Hageja väidab, et vaidlustatud otsus rikub määruse nr 1367/2006 (2) artikli 3 esimest lauset koosmõjus määruse nr 1049/2001 artikli 2 lõikega 1, sest hagejal on õigus juurdepääsuks tema taotletud dokumentidele ja puuduvad juurdepääsu andmisest keeldumise põhjused.
                        
                     
                           —
                        
                        
                           Hageja väidab, et taotletud dokumendid ei sisalda ärihuve puudutavat teavet määruse nr 1049/2001 artikli 4 lõike 2 esimese taande tähenduses ning et igal juhul esinevad dokumentide avaldamise suhtes ülekaalukad üldised huvid.
                        
                     
                           —
                        
                        
                           Järgnevalt väidab hageja, et kohaldatav ei ole ka määruse nr 1049/2001 artikli 4 lõike 3 kohane keeldumise alus, sest otsustusprotsess, millele komisjon viitab, oli vaidlustatud otsuse vastuvõtmise kuupäeval juba lõppenud. Komisjoni vastav otsus (2013/448/EL) võeti vastu juba 5. septembril 2013.
                        
                     
                           —
                        
                        
                           Lisaks väidab hageja, et komisjon oleks igal juhul pidanud tagama osalise juurdepääsu, jättes tuvastamist võimaldavad tunnused vajadusel välja. Seega rikub komisjoni otsus ka määruse nr 1049/2001 artikli 4 lõiget 6 ja ELTL artikli 5 lõike 4 kohast proportsionaalsuse põhimõtet.
                        
                     
         
               2.
            
            
               Menetlusnormi rikkumine
               
                           —
                        
                        
                           Hageja väidab, et rikutud on määruse nr 1049/2001 artiklit 8, sest komisjon ei ole sättes ette nähtud tähtaegadest kinni pidanud.
                        
                     
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).